Сырма Ашәԥҳа, Sputnik
Очамчыра араион Арасаӡыхь ақыҭа ииз Владимир Николаи-иԥа Қапба акыр шықəса инеиҧынкыланы Аԥсуа журналистика амаҵ азиуит, ихатəы шьҭагьы аанижьит. Ауаҩ хатəра, иналукаашаз ажурналист, ашəҟəыҩҩы, апублицист, Аԥсныи Асовет Еидгылеи Ажурналистцəа Реидгылақәа рлахəыла Владимир Қапба инапы иҵихуаз арҿиамҭақəа аԥсуа цəа рхан, ҳажəлар ирҿахəҳəаган, ажурналистикаҿы аҭыԥ ҷыда аанызкло аобиективтə ҟазшьа рныҧшуан. Уи ус шакəу шьақəдырӷəӷəоит иара дыздыруаз, аус ицызуаз ауаа.
"Владимир Қапба, зеиҧш ыҟамыз уаҩын, даҧсыуа иашаҵəҟьан. Аҵыхəтəантəи аамҭазы иареи сареи Аԥсны Ажурналистцəа Реидгылаҿы аус еицаҳуан, усҟан еиҳагьы ибзианы дыздырит. Напхгаҩык иаҳасаб ала даара иҵаураз уаҩын. Ахааназы игəы алаҟамкəа дҳамбацызт, есымша ачча иҿықəын",- ҳəа азгəеиҭоит Аԥсны Ажурналистцəа Реидгыла аиҳабы ихаҭыԥуаҩ Зураб Аргəын.
Владимир Қапба 1970-тəи, 80-тəи ашықəсқəа рзы Аԥсуа радио аҟны корреспондентс аус иуан, анаҩс редактор еиҳабыс дыҟан. 1981 шықəса инаркны, усҟан "Аԥсны ҟаҧшь" захьӡыз агазеҭ аредақциа аҟны аусура далагеит, акультура аҟəша деиҳабын. Аԥсуа жəлар ркультура аӡыргара шьахəла иқəҿион, иҩымҭақəа ирызҿлымҳаз зегьы ажəабжьқəа нҭырҳəцааны ирызнеигон. Аус ицызуаз иҩызцəа пату рықəиҵон, аҿар ракəзар, ҷыдала дырзыҟан.
"Владимир Қапбеи сареи Асовет аамҭазы агазеҭ "Аԥсны Ҟаҧшь" аредақциаҿы аус еицаҳуан, иара акультура аҟəша напхгара аиҭон, даара иҟазаз уаҩын, аматериалқəа ирласны иҩуан, зегь рыла здунеихəаԥшыра ҭбааз журналистын. Дуаҩы аамысҭашəан, даԥсыуа хаҵан, ацəгьа-абзиа аҟны раԥхьа идыргылоз уаҩын, дҳалалын, дразын, ахаан ибжьы еиҵыхны аӡəгьы диацəажəаӡомызт, ианаҭахха аамҭазы ахаҵара ааирԥшуан", - иҳəоит Даур Инаԥшьба.
Агазеҭ "Аԥсны" аредақциа аусзуцəа изларҳəо ала, рколлектив ааха ҕəҕəа аиуит, дрыԥхеит рҩыза, рықəла, рнапхгаҩы Владимир Николаи-иԥа Қапба.
"Сара 20 шықəса ҵуеит агазеҭ "Аԥсны" аҟны аус суеижьҭеи. Раԥхьаӡа акəны уахь саннеи гəыблыла сыздызкылаз аиҳабацəа дыруаӡəкын Владимир Николаи-иԥа. Насып сымангьы схы сыԥхьаӡоит иара еиԥш иҟаз ауаа хатəрақəа аус ахьрыцызуаз. Агазеҭ "Аԥсны" редакторс даныҟаз аума, аҟəша еиҳабыс данамаз аума, абри ауаҩ аӡəы иакəымны диацəажəо смаҳацызт. Иагьа игəы ԥжəаргьы ачҳареи аҽынкылареи иман, иҿцəажəара хаан, илафҳəара цқьан. Аҿар мышкы-ҩымш ҳааимбар "сыӡӷабцəа шəабаҟаз?" - ҳəа ҳхы днагəӡуан, хəмаршақə ахьӡ ҷыдақəа анҳаиҭозгьы ыҟан", - лҳəеит Шьарида Торчуаԥҳа.
Аԥсны Аџьынџьтəылатə еибашьра анцоз аамҭазы, Владимир Қапба раԥхьатəи амзақəа рзы агазеҭ "Аԥсны" арратə корреспондентс дыҟан, анаҩс иҷкəынзаҵə данҭаха, еибашьра дцоит. Аԥсадгьыл аҿаԥхьа иааирԥшыз ауалԥшьазы ианашьоуп "Агəымшəаразы амедал".
"Аибашьра аамҭазы имаҵзуратə уалԥшьақəа шынаигӡозгьы деибашьуан, дветерануп. Владимир Қапбеи Фируза Чамагəуаԥҳаи рыҷкəын заҵəы Ахбиук ахəыҳаракыраҿы ақырҭқəа зеихсны икарыжьыз аԥсуа десант зҭаз аверталиот дҭан, иара дырхыԥхьаӡалан зхабар ыҟамкəа ибжьаӡыз ҳаибашьцəа. Анаҩс, дахьжыз аҭыԥ ԥшаан, абас рыҷкəынзаҵə Аԥсадгьыл ахьчара ихы ақəиҵеит. Хҩык ахшара иман, ҩыџьа аԥҳацəеи аԥеи, иҟоуп имаҳəцəа, имаҭацəа",- иҳəеит Даур Инаҧшьба.
Владимир Қапба иуаажəлар бзиа ибон, дырзааигəан, еснагь ихы-иҿы ачча ықəын. Ҩныҵҟала имаз ахьаа иҵəахуан, аибашьра изаанагаз агəырҩа цəгьа инырԥшуамызт.
"Владимир Қапба акы игəы иалазаргьы аӡəгьы иирбаӡомызт, иҩызцəа иколлегацəа рзы узҿыԥшша аӡə иакəын. Ахааназы аӡəы ицəгьа иҳəо, мамзаргьы иҽеимкəа дихцəажəо сара исмаҳаӡацызт. Абзиара иҳəозар иҳəон, ацəгьара ахаан аӡəы изыҳəа иҳəомызт, аӡəы иара иҿы инаганы иҳəаргьы ицəымӷын, иҭахӡамызт. Ари даараӡа акраҵанакуеит ҳаамҭазы ҳəа сгəы иаанагоит", - ҳəа азгəеиҭоит Зураб Аргəын.
Арҿиара бзиа избоз, ԥсабарала уи злаз Владимир Қапба Аԥсны Ажурналистцəа Реидгыла напхгара азиухьан, иара убас акыр шықəса агазеҭ "Аԥсны" аредакциа еиҳабысгьы дыҟан. Илшамҭақəа рзы ианашьоуп аҳəынҭқарратə ҳамҭа "Ахьӡ-Аԥша" аорден ахԥатəи аҩаӡара.
Владимир Қапба игəалашəара лаша ҳажəлар ргəаҿы наӡаӡа иаанхоит, еизҳауа абиԥарақəа рзы дҿырԥшыганы даанхоит.
Аԥсны ахада ауааԥсыра акоронавирус рацәыхьчаразы акоординациатә штаб аӡбара шьаҭас иаҭаны аусԥҟа инапы аҵаиҩит. Уаҟа иазгәаҭоуп жьҭаара 5 инаркны массала аспорттә, агәмырҿыӷьратә, ацәыргақәҵатә уснагӡатәқәа ахыбрақәа рыҩнуҵҟа рымҩаԥгара мап ацәкра уҳәа убас. Иара уи адагьы, агәабзиарахьчара аминистрра жьҭаара 15 рҟынӡа анапы ианҵоуп Аԥсны, Аҟәа ақалақьи араионқәеи иахьрыҵанакуа иҟоу амедицинатә усҳәарҭақәа рҟны авирус змоу ахаҿқәа рнагарҭа ҭыԥқәа разырхиара.
"Ари ачымазара зыхьуа ҳзаанагоит, урҭ ҳрыхәаԥшуеит нас ишахәҭоу аҭыԥ иқәаҳҵоит, шьоукы аҩныҟа, шьоукы – Гәдоуҭаҟа, аха уи анализқәа рҭак анҳаулак ашьҭахь. Ахәышәтәырҭа атерапиа аҟәшаҿы архиара ҳаҿуп 40-ҩык рҭыԥ ари ачымазара зыхьуа рышьҭаҵаразы, аха макьана хаз аҟәша аашәырты ҳәа адҵа ҳмоуӡац. Иахьазы дҵас иҳамоу: ачымазаҩцәа ашоура змоу, Агәыӡера рыдкылара, нас ишахәҭоу аус рыдулароуп. Ахәышәтәырҭаҿы акоронавирус аҟынтә иахьазы анализ аҭак иазыԥшу ҳәа аӡәгьы дыҟам, зегьы аҩны итәоуп. Дара есымша аҭел ҳарзасуеит, рҭагылазаашьа еилаҳкаауеит. Анализ аҭак анааилак нас рыхәшәтәразы даҽа мҩак ылаҳхуеит. Аҩны рҽырхәышәтәуеит 16-ҩык рҟынӡа", - ҳәа еиҭеиҳәеит Шьоууа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
АҞӘА, цәыббра 22 – Sputnik. Аԥсны даҽа 59-ҩык акоронавирус рцәа ишалаз аадырԥшит ҳәа аанацҳауеит Ауааԥсыра акоронавирус рацәыхьчаразы аоперативтә штаб.
"Цәыббра 22 рзтәи адыррақәа рыла, иҳаҩсыз уахыки-ҽнаки рзы игәаҭан 198-ҩык ауааԥсыра, урҭ рахьтә адиагноз COVID-19 рзышьақәдырӷәӷәеит 59-ҩык", - ҳәа аарыцҳауеит аоперштаб аҟынтәи.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 98-ҩык апациентцәа, дара зегьы ари адиагноз рзышьақәырӷәӷәоуп, рҭагылазаашьа хьанҭоуп быжьҩык, ибжьаратәуп 31-ҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа шәрыԥхьар ҟалоит абра>>